На основу члана 32. став 1. тачка 6. Закона о локалној самоуправи („Службени гласник РС“, број 129/07, 83/14-др. закон, 101/16-др. Закон и 47/18), члана 37. став 1. тачка 6. Статута општине Инђија („Службени лист општине Инђија“, број 9/13– пречишћен текст и 7/18), а у вези тачке 1. и 6. Закључка Владе Републике Србије 05 Број: 023-4329/2017 од 11. маја 2017. године и тачке 1. Закључка Владе Републике Србије 05 број 023-6581/2018 од 12. јула 2018. године

Скупштина општине Инђија, на седници одржаној дана 11.октобра 2018. године, донела је

**О Д Л У К У**

**О ОТПИСУ ПОТРАЖИВАЊА ОПШТИНЕ ИНЂИЈА**

**ПО ОСНОВУ УСТУПЉЕНИХ ЈАВНИХ ПРИХОДА**

**ПРЕМА ДРУШТВУ ЗА ОДРЖАВАЊЕ ЗГРАДА Д.О.О. БЕОГРАД**

1. Скупштина општине Инђија, одобрава да се као мера Унапред

припремљеног плана реорганизације субјекта приватизације Друштво за одржавање зграда д.о.о. Београд, са седиштем у Београду, ул. Немањина бр. 6. ПИБ: 103874351, матични број: 20034378, отпише потраживање општине Инђија према Друштву за одржавање зграда д.о.о. Београд, по основу уступљених јавних прихода буџета локалне самоуправе, са стањем на дан 31. децембар 2017. године утврђеним Записником Министарства финансија – Пореска управа – Филијала Савски венац, број 47-03-797/18 од 08.03.2018. године и то:

- на рачуну 711111 на име главног дуга у износу од 53.259,71 динара, на име камате у износу од 65.980,52 динара, а што укупно износи 119.240,24 динара

- у оквиру рачуна 840-4848-37 на име главног дуга у износу од 47.822,06 динара, на име камате у износу од од 11.576,50 динара, а што укупно износи 59.398,56 динара.

2. Ову Одлуку доставити Министарству финансија - Пореска управа, Филијала Савски венац и Субјекту приватизације.

1. Одлука ступа на снагу наредног дана од дана објављивања у „Службеном

листу општине Инђија“.

**СКУПШТИНА ОПШТИНЕ ИНЂИЈА**

**Број:40-1636/2018-I Председник,**

**Дана,11.октобра 2018.године**

**И н ђ и ј а Милан Предојевић**

**ОБРАЗЛОЖЕЊЕ**

Правни основ за доношење Одлуке о отпису потраживања општине Инђија по основу уступљених јавних прихода према субјекту пориватизације Друштву за одржавање зграда д.о.о. Београд, садржан је у члану 32. став. 1. тачка 6. Закона о локалној самоуправи („Службени гласник РС“, број 129/07, 83/14-др. закон, 101/16-др. Закон и 47/18) и члану 37. став 1. тачка 6. Статута општине Инђија („Службени лист општине Инђија“, број 9/13- пречишћен текст и 7/18), којим је регулисано да Скупштина општине у складу са законом доноси прописе и друге опште акте.

Влада Републике Србије је дана 11. маја 2017. године донела Закључак 05 Број: 023-4329/2017 којим се у тачки 1. дефинише да су државни повериоци са списка који је као Прилог саставни део овог закључка дужни да, као меру унапред припремљеног плана реогранизације (у даљем тексту: УППР), субјекта приватизације Друштво за одржавање зграда д.о.о. Београд, са седиштем у Београду, ул. Немањина бр. 6. ПИБ: 103874351, матични број: 20034378, (у даљем тексту: Субјект приватизације) отпишу потраживање према Субјекту приватизације са стањем на дан 31. децембар 2016. године уколико буде донето правноснажно решење којим се потврђује усвајање УППР Субјекта приватизације, а тачком 6. истог закључка дефинисано је да ће надлежни органи јединица локалне самоуправе донети одлуку о отпису потраживања по основу уступљених прихода буџета локалне самоуправе према Субјекту приватизације са стањем на дан 31. децембар 2016. године, уколико буде донето правноснажно решење којим се потврђује усвајање УППР субјекта приватизације и наведене одлуке доставиће Министарству финанасија – Пореској управи одмах по њиховом доношењу. Закључком Владе Републике Србије 05 број 023-6581/2018 од 12. јула 2018. године измењен је Закључак Владе од 11. маја 2017. године у делу да се отпис потраживања врши са стањем на дан 31. децембар 2017. године.

Дана 23.08.2018. године Друштво за одржавање зграда д.о.о. Београд је Општинској управи општине Инђија доставило допис број 0461 од 20.08.2018. године, који је у Општинској управи заведен под бројем 023-27/2018-II од 23.08.2018. године, у допису се наводи да Министарство финансија Пореска управа Филијала Савски венац пред Привредним судом у Београду треба да гласа о усвајању УППР Друштва за одржавање зграда д.о.о. Београд, те да је у складу са Закон о приватизацији и Закључком Владе потребно да се достави Одлука о давању сагласности о отпису потраживања, све у складу са Записником Министарства финансија, Пореска управа Филијала Савски венац број 47-3-797/18 од 08.03.2018. године и спецификациојм уз Записник.

У прилогу овог дописа достављен је Закључак Владе Републике Србије 05 Број: 023-4329/2017 од 11.маја 2017. године и Закључак Владе Републике Србије 05 број 023-6581/2018 од 12. јула 2018. године, Записник Министарства финансија, Пореска управа, Филијала Савски венац, број 47-3-797/18 од 08.03.2018. године.

Чланом 76. став 1. Закона о приватизацији („Службени гласник РС“, број 83/14, 46/15, 112/15 и 20/16) прописано је да Влада може да донесе одлуку да државни повериоци субјекта приватизације отпишу дуг са стањем на дан 31. децембар последње пословне године према субјекту приватизације који послује у целини или већинским друштвеним или јавним капиталом, ставом 2. истог члана регулисано је да се одлука о отпису дуга, може донети као мера унапред припремљеног плана реорганизације (у даљем тексту: УППР), у складу са законом којим се уређује стечај, а ставом 3. регулисано је да је отпис дуга пуноважан уколико је донето правноснажно решење којим се потврђује усвајање УППР субјекта приватизације.

Имајући у виду напред наведено предлаже се Скупштини општине Инђија, да Одлуку о отпису потраживања општине Инђија по основу уступљених јавних прихода према Друштву за одржавање зграда д.о.о Београд, усвоји у тексту како је дат у материјалу.

**Општинска управа општине Инђија**